Īru valoda

Īru valoda (Gaeilge, līdz 1948. gadam rakstīja Gaedhilge) ir ķeltu saimes valoda, viena no trim gēlu valodām, kurā runā daļa īru kā Īrijā, tā arī Apvienotajā Karalistē un īru diasporā citur pasaulē. Īru valoda ir pirmā oficiālā valoda Īrijā (aiz angļu valodas), kā arī kopš  viena no Eiropas Savienības oficiālajām valodām. Tai visradniecīgākās ir skotu gēlu un meniešu valodas.

Kādreiz plaši lietota valoda Īrijas salā, īru valoda mūsdienās ir kļuvusi par apdraudētu minoritātes valodu pašu zemē. Kritisks trieciens īru valodai bija Lielais bads (1845—1852), kad bads un emigrācija iznīcināja vai padzina ievērojamu skaitu īru valodā runājošo, īpaši lauku apvidos. Tajā pašā laikā Īrijā izplatījās pārliecība, ka angļu valoda ir atslēga uz sociāliem panākumiem, jo tā nodrošina piekļuvi izglītībai, tirdzniecībai un emigrācijai uz Lielbritāniju un Ameriku. Tā rezultātā īru ģimenes pašas pārstāja runāt dzimtajā valodā un neiemācīja to saviem bērniem.

20. gadsimta sākumā īru valoda bija uz izmiršanas robežas, taču līdz ar Īrijas Brīvvalsts izveidi 1922. gadā valdība sāka mēģinājumus to atjaunot. Tomēr angļu valoda līdz tam laikam bija tik nostiprinājusies, ka šie pasākumi neveicināja būtisku runātāju skaita pieaugumu.

Pašlaik no miljoniem valsts iedzīvotāju 2011. gadā tikai aptuveni 39% prata to pietiekamā līmenī, savukārt no tiem tikai neliela daļa to lietoja ikdienā. Teritorijas, kurās īru valoda ikdienā tiek plaši tiek izmantota, dēvē par Gēltahtu (An Ghaeltacht). Tomēr šādas teritorijas Īrijā ir salīdzinoši maz.

Pirmās īru valodā, precīzāk — senajā īru valodā, rakstītās liecības ir datētas ar 4. gadsimtu. Rakstītie teksti bija rakstīti, izmantojot ogama zīmes, un atrasti Īrijas salā un Lielbritānijas salas rietumu krastos.

 Atsauces 

 Ārējās saites 

 Īru valodas apmācība
 Foras na Gaeilge - Oficiālais īru valodas attīstības sekmēšanas orgāns Īrijas salā
 Gaeilge ar an ghréasán īru valodas tiešsaistes resursi 
 'Gael-Taca (Korka)' 
 Braesicke's Gramadach na Gaeilge  īru valodas gramatika
 Acmhainn.ie - Vārdnīca un terminoloģijas resursi
 Tiešsaistes angļu-īru vārdnīca
 Foclóir Téarmaíochta - terminoloģijas datu bāze
 Gēlu vārdnīcas